**Z Á P I S N I C A**

**zo zasadnutia Obecného zastupiteľstva vo Veľkom Čepčíne, konaného dňa 29.05.2020 v zasadačke Obecného úradu**

**Prítomní:** **podľa prezenčnej listiny**

**Program:**

1. Otvorenie.

2. Určenie zapisovateľa, overovateľov zápisnice, návrhovej komisie.

3. Kontrola uznesenia.

4. Zmluva HK viacerých obcí na úseku výkonu kontrolnej činnosti – zmena účastníkov

zmluvy*.*

5. Správa o kontrolnej činnosti HK za rok 2019.

6. Návrh plánu HK na II. polrok 2020.

7. Stanovisko HK k Záverečnému účtu obce a rozpočtovému hospodáreniu obce za rok

2019.

8. Záverečný účet obce a rozpočtové hospodárenie obce za rok 2019.

9. Interný prepis č. 01/2020 – informácia.

10. Oznámenie funkcií, zamestnaní, činností, a majetkových pomerov starostky-podanie

správy predsedom komisie.

11. Informácie, organizačné otázky.

12. Rôzne.

13. Diskusia.

14. Záver.

**1.** Starostka obce, Jana Boďová, privítala prítomných na zasadnutí.

**2.** Za zapisovateľku bola určená Jana Zuzulová, za overovateľa zápisnice boli určení Stanislav Chvojka a Michal Krupár.

***OZ berie na vedomie zapisovateľku a overovateľov zápisnice.***

Do návrhovej komisie boli navrhnutí Mgr. Magdaléna Zelienková a Elena Chvojková.

***OZ uznesením č. /2020 schvaľuje návrhovú komisiu v zložení Mgr. Magdaléna Zelienková a Elena Chvojková.***

**Hlasovanie:**

***Za: 5*** (Stanislav Chvojka, Elena Chvojková, Mgr. Magdaléna Zelienková, Jozef Výboch, Michal

Krupár)

***Proti: 0***

***Zdržal sa : 0***

Návrhová komisia konštatovala, že OZ je uznášaniaschopné-100% účasť poslancov.

**3.** Kontrola uznesenia.

* Vypracovaná žiadosť o dotáciu na obecnú knižnicu z VUC Žilina-splnené. Žiadosť bola podaná.

VUC oznámilo všetkým obciam, že v dôsledku korona krízy nebudú v roku 2020

poskytnuté žiadne dotácie z vlastného rozpočtu.

* Vypracovaná žiadosť o dotáciu z MF SR na individuálne potreby obcí-splnené. Žiadosť bola podaná. Jedná sa o II. etapu prefinancovania. Rekonštrukcia kultúrneho domu v sume 16 500€. Obec sa podieľa s 10% spolufinancovaním, teda so sumou 1650€.Vyhodnotenie do 31.06.2020.
* Z dôvodu korona krízy boli zastavené všetky plánované akcie ako stolnotenisový turnaj, Deň matiek a otcov, MDD. Jediné čo sa uskutočnilo, bolo postavenie mája-za prísnych hygienických podmienok, bez účasti občanov. Akciu zabezpečili členovia DHZ O.

**4.** Zmluva HK viacerých obcí na úseku výkonu kontrolnej činnosti – zmena účastníkov zmluvy.

Dôvodom pre uzavretie novej zmluvy bolo to, že obec Diaková bola vyňatá zo zmluvy a pribudla obec Príbovce, v ktorej p. Jesenská vyhrala konkurz na hlavného kontrolóra pre túto obec.

Zmluva tvorí prílohu zápisnice.

***OZ uznesením č. /2020 schvaľuje Zmluvu HK viacerých obcí na úseku výkonu kontrolnej činnosti-zmena účastníkov zmluvy.***

**5.** Správa o kontrolnej činnosti HK za rok 2019.

Správa tvorí prílohu zápisnice.

***OZ berie na vedomie správu o kontrolnej činnosti HK za rok 2019.***

**6.** Návrh plánu HK na II. polrok.

Plán činnosti HK na II. polrok tvorí prílohu zápisnice.

***OZ uznesením č. /2020 schvaľuje plán činnosti HK na II. polrok 2020.***

**Hlasovanie:**

***Za: 5*** (Stanislav Chvojka, Elena Chvojková, Mgr. Magdaléna Zelienková, Jozef Výboch, Michal

Krupár)

***Proti: 0***

***Zdržal sa : 0***

**7.** Stanovisko HK k Záverečnému účtu obce a rozpočtovému hospodáreniu obce za rok 2019.

Hlavná kontrolórka obce p. Jesenská odporúča OZ **schváliť** Záverečný účet obce a rozpočtové hospodárenie obce za rok 2019.

***OZ berie na vedomie stanovisko HK k Záverečnému účtu obce a rozpočtovému hospodáreniu obce za rok 2019.***

**8.** Záverečný účet obce a rozpočtové hospodárenie obce za rok 2019.

Návrh Záverečného účtu a rozpočtové hospodárenie obce za rok 2019 predložila starostka obce p. Boďová. K 31.12.2019 bol zostatok rezervného fondu 30 716,93€. Z rozpočtu sa ušetrilo 17 218,74€ (tvorba rezervného fondu). Celkový zostatok finančných prostriedkov k 31.12.2019 je 51 688,16€.

Tvorí prílohu zápisnice.

***OZ uznesením č. /2020 schvaľuje Záverečný účet obce a rozpočtové hospodárenie obce za rok 2019.***

**Hlasovanie:**

***Za: 5*** (Stanislav Chvojka, Elena Chvojková, Mgr. Magdaléna Zelienková, Jozef Výboch, Michal

Krupár)

***Proti: 0***

***Zdržal sa : 0***

**9.** Interný prepis č. 01/2020 – informácia.

Jedná sa o poplatok za užívanie komunikácie – rozkopávky na miestnych komunikáciách. Každý kto v obci plánuje rozkopávku miest. komunikácie musí podať na Obecnom úrade žiadosť. Pre fyzické osoby – tzv „zelený pás“ 5€, miestne komunikácie – 20€. Pre podnikateľov, poplatok – 80€.

Interný prepis č. 01/2020 je prílohou zápisnice.

***OZ berie na vedomie Interný prepis č. 01/2020.***

**10.** Oznámenie funkcií, zamestnaní, činností a majetkových pomerov starostky.

Správu komisie na ochranu verejného záujmu prečítala predsedníčka komisie Mgr. Magdaléna Zelienková. Tvorí prílohu zápisnice.

***OZ berie na vedomie správu komisie na ochranu verejného záujmu.***

**11.** Informácie, organizačné otázky.

* Z dôvodu pandémie korona vírusu, boli v zastavené všetky akcie, podujatia v našej obci. V priebehu mája sa postupne začali uvoľňovať opatrenia. OZ sa dohodlo, že uvítanie detí a jubilantov by sa mohlo uskutočniť, podľa toho aká bude aktuálne situácia. Išlo by o termín koniec septembra začiatok októbra. Bližšie sa o tejto akcii bude prejednávať na  augustovom zasadnutí OZ.
* Tučniak cup – ak by sa uskutočnil, nebol by v takej forme ako prebiehal v minulosti. Jednalo by sa len o priame kopy na bránu. Štartovné by išlo do obce. Do úvahy prichádza prvý júlový víkend.
* Potreba urobiť poriadok so starým nábytkom, napr. ostala stará kuchynka po rekonštrukcii, starý kancelársky nábytok, počítač a i. Ide prevažne o poškodený a rokmi opotrebovaný majektok.

Členmi inventarizačnej komisie pre vyradenie majetku obce sú Stanislav Chvojka, predseda, členovia: Janka Zuzulová, Janka Virteľová.

***OZ uznesením č. /2020 schvaľuje členov inventarizačnej komisie pre vyradenie majetku obce.***

***H*lasovanie:**

***Za: 5*** (Stanislav Chvojka, Elena Chvojková, Mgr. Magdaléna Zelienková, Jozef Výboch, Michal

Krupár)

***Proti: 0***

***Zdržal sa : 0***

**12.** Rôzne.

* 8.4.2020 bola podaná žiadosť o úhradu ŽoP. Žiadosť je už na kontrole. Je potrebné doplniť

nejaké náležitosti. Starostka p. Boďová toto konzultovala s pánom Kozákom. Doposiaľ sa

nevyjadril. Ešte stále nie je urobené javisko v sále KD, vymenená výlevka, odstránené kovové

konzoly zo steny vo vonkajšom plášti, nie sú striešky nad núdzovým východom a nad

zasadačkou, zábradie na povalovom okne.

* Podaná požiadavka na výrobu kalendárov na rok 2021 v počte 100 ks v cene 170€.
* Žiadosť o finančný príspevok p. Anny Vladárovej, ktorá je umiestnená v stredisku sociálnych služieb v Sučanoch. OZ sa dohodlo, že sa síce skontaktuje s rodinou p. Vladárovej, ale zaujalo záporné stanovisko.
* IBV – momentálna je situácia taká, že všetko pôvodné sa ruší. Parcely má nový majiteľ. Do úvahy pripadá len výstavba RD, nie dvojdomy. Cena za 1m2 má byť za 15€.

Vrchné pozemky vlastní firma Kartel, ktorá má údajne tiež investičný zámer, ale doposiaľ nebol predstavený.

* v roku 2020 – krátenie podielových daní : rozpočet bol: 62 202€

scenár č. 1: 58 568€

scenár č 2: 51 507€

scenár č 3: 45 591€

Na daniach, ktoré sa zvýšilo v r. 2020 sme získali 5 000€. Čerpanie rozpočtu bude tento rok bude prísnejšie sledované.

K 31.03.2020 sme dosiahli príjmy vo výške 33 622,51€ a výdavky boli vo výške 30 039,68€. Počíta sa s krátením podielových daní v sume 5 000€. Zostatok na rezevnom fonde k 31.12.2019 čimí sumu 47 935,67€.

* Naturpack ako OZV, dal obciam výpoveď. Malé obce nikto nechce. Keďže sme neboli nikde pridelení, tri mesiace bol Vepos bez financií. (Zberová spoločnosť – Vepos, do ktorej patrí aj naša obec). Boli sme pridelení, losovaním OZV Sewa. Viaceré obce vo Vepose mali osem OZV, čo nebolo dobré. Riaditeľka Veposu p. Kevická bola vyjednávať v spoločnosti Naturpack a po hektických jednaniach nás OZV Naturpack vzala naspäť. Momentálne je problém s odvážaním separovaného odpadu z Veposu, hromadí sa na skládke. Odvoz do Rakúska bol pozastavený, dôvod - corona vírus a zavreté hranice SK.

**13.** Diskusia.

Diskusia prebehla k jednotlivým bodom programu priebežne, takže v diskusii už nik nevystúpil.

**14.** Záver.

Starostka obce p. Boďová, poďakovala všetkým za účasť a ukončila zasadanie OZ.

Zapisovateľka: Janka Zuzulová ...........................................................

Overovatelia:

Stanislav Chvojka ...........................................................

Michal Krupár ...........................................................

Jana Boďová, starostka obce

Vo Veľkom Čepčíne, dňa 1.6.2020